Welcome Home (Sanitarium)

Welcome Home (Sanitarium) — ამერიკული მძიმე მეტალ ჯგუფ მეტალიკის მესამე სინგლი და მეოთხე სიმღერა 1986 წლის ალბომიდან Master of Puppets. იგი ბოლო სინგლია რომელშიც ბას-გიტარაზე კლიფ ბარტონი უკრავს.

 დემო 
თავდაპირველი დემო ვერსია შეიცავდა გახანგრძლივებულ დასასრულს, რომელშიც გამოყენებულია ბასისა და გიტარის სოლოები მათივე ინსტრუმენტალიდან Orion. მისი ტექსტი ძლიერ განსხვავდებოდა ალბომის ვერსიისგან, ხოლო მისამღერი საერთოდ არ ჰქონდა.

 მუსიკა 
მუსიკის ავტორები არიან ჰეტფილდი, ულრიხი და ჰემეტი. ჯეიმზმა ინტერვიუში ჟურნალთან Guitar World აღნიშნა, რომ სიმღერა იყო „ნელი, სუფთა, ასარჩევი ტიპის“ სტილის მქონე სიმღერის შექმნის მცდელობა, სიმღერის Fade to Black მსგავსი, მაგრამ „ამჯერად მისამღერის თანხლებით“, და იქვე დაამატა:

მიუხედავად იმისა, რომ ჰეტფილდს, არ დაუკონკრეტებია, რომელი ჯგუფის რომელი სიმღერიდან იყო ნასესხები მთავარი რიფი, არსებობს ვარაუდი, რომ ეს ჯგუფია Bleak House, ხოლო სიმღერა — Rainbow Warrior, რადგან მეტალიკის სიმღერა ძალიან ჰგავს მას.

სიმღერის სექცია, რომელიც იწყება 4:06-ის შემდეგ, ძლიერ წააგავს ჯგუფ რაშის სიმღერის Tom Sawyer მთავარ რიფს, რისთვისაც მეტალიკა მადლობას უხდის რაშს Master of Puppets-ის ბუკლეტში.

სიმღერის უკანასკნელი საგიტარო სოლო კლიფ ბარტონის დაწერილია.

ჰეტფილდს სურდა, მისამღერი უფრო მაღალ ტონალობაში ემღერა, რაც, საბოლოოდ, ვერ შეძლო.

სიმღერა იწყება ნელა, ჰარმონიულად, რაც გადაიზრდება სიმღერის ძირითად რიფში, რომელსაც მოყვება ბას-გიტარა, დასარტყმელი საკრავები და სოლოები. მსგავსად სიმღერებისა Fade to Black, One და The Day That Never Comes, სიმღერის ჟღერადობა დასაწყისში ნელი და სუფთაა, შემდგომ კი მძიმე და სწრაფი ხდება.

 ტექსტი 
აგრძელებს რა Master of Puppets-ის უძლურების თემას, სიმღერის ტექსტი ასახავს უგუნურების ხაფანგში გაბმულ ადამიანს, ან შესაძლოა, ფსიქიატრიულ თავშესაფარში გამოკეტილს. ჯეიმზმა ინტერვიუში ჟურნალთან Guitar World აღნიშნა, რომ სიმღერა ეძღვნებოდა ფილმს ვიღაცამ გუგულის ბუდეს გადაუფრინა.

 საკონცერტო შესრულება 
პირველად ცოცხლად სიმღერა შესრულდა 1986 წლის 27 მარტს უიჩიტაში, კანზასი. მოგვიანებით, 1990-იან წლებში, მეტალიკა ხშირად ასრულებდა ამ სიმღერას სიმღერასთან Master of Puppets ერთად, კომბინირებულს, და უწოდებდა მას Mastertarium-ს.

 ქავერები 
ანთრაქსი
აპოკალიპტიკა (ალბომისთვის Plays Metallica by Four Cellos.)
Bullet for My Valentine (ალბომის The Poison ხელახალი გამოცემის ბონუს ტრეკი)
კორი ტეილორი (Slipknot/Stone Sour) - საკონცერტო ქავერი
უიტფილდ კრეინი, მიკი დი, სკოტ იანი, ტონი ლევინი, ჯონ მარშალი - ალბომისთვის Metallic Assault: A Tribute to Metallica.
Limp Bizkit - მეტალიკისადმი მიძღვნილ კონცერტზე MTV Icon, 2003 წლის მაისში.
Dream Theater
Bullet for My Valentine (Kerrang!-ის ალბომიდან Master of Puppets: Remastered.)
Razed in Black
Thunderstone (ალბომისთვის A Tribute to the Four Horsemen.)
Machine Head
Primus
Trivium - ალბომისთვის Master of Puppets remastered

პაუერ მეტალ ჯგუფმა Blind Guardian სტრიქონები ამ სიმღერიდან - Welcome to where time stands still / No one leaves and no one (ever) will გაიმეორა სიმღერაში Blood Tears ალბომიდან Nightfall in Middle-Earth.

რაპსოდიულმა მეტალ ჯგუფმა Cynical Paradise გამოიყენა ნოტების მსგავსი პროგრესია მათ სიმღერაში Worth it to Me.

 პერსონალი 
 ჯეიმზ ჰეტფილდი – წამყვანი ვოკალი, რიტმული გიტარა
 კირკ ჰემეტი – წამყვანი გიტარა
 კლიფ ბარტონი – ბასი, დამატებითი ვოკალი
 ლარს ულრიხი – დასარტყმელი საკრავები

 სქოლიო 

კატეგორია:მეტალიკის სიმღერები
კატეგორია:1986 წლის სინგლები
კატეგორია:თრეშ მეტალ სიმღერები